b'\n_START_ARTICLE_\nSmu\xc4\x8darski center Cerkno\n_START_PARAGRAPH_\nSmu\xc4\x8darski center Cerkno se nahaja na \xc4\x8crnem Vrhu (1291 m), na meji med Gorenjsko in Primorsko in ima cestne povezave z obeh strani. Razprostira se na cca. 70 hektarjih na nadmorski vi\xc5\xa1ini med 800 in 1300 metrov in je 10 kilometrov oddaljeno od centra Cerknega, po katerem nosi ime. Zaradi sorazmerno novih smu\xc4\x8darskih naprav velja za eno najmodernej\xc5\xa1ih smu\xc4\x8di\xc5\xa1\xc4\x8d v Sloveniji. Urejeno ima umetno zasne\xc5\xbeevanje ter veliko restavracijo pri zgornji postaji \xc5\xa1estsede\xc5\xbenice Po\xc4\x8divalo._NEWLINE_Smu\xc4\x8di\xc5\xa1\xc4\x8de deluje od leta 1984, sprva le z dvema sidrnima \xc5\xbei\xc4\x8dnicama.'